[{"text_idx": "#000000", "text": "Pwyllgor Archwilio a Sicrhau Risg"}, {"text_idx": "#000002", "text": "Mae\u2019r Pwyllgor Archwilio a Sicrhau Risg yn cefnogi\u2019r Comisiynydd fel Swyddog Cyfrifyddu wrth fonitro ac adolygu llywodraethu corfforaethol, cyllid, rheoli risg a systemau rheoli mewnol."}, {"text_idx": "#000003", "text": "Mae\u2019r Pwyllgor yn cynnwys pedwar aelod annibynnol. Mae\u2019r pwyllgor hwn yn cyfarfod yn chwarterol a chaiff cofnodion y cyfarfodydd eu cyhoeddi ar ein gwefan."}, {"text_idx": "#000004", "text": "Mae\u2019r Pwyllgor yn darparu adroddiad blynyddol i\u2019r Comisiynydd sy\u2019n rhoi crynodeb o waith y Pwyllgor."}, {"text_idx": "#000005", "text": "Prif bwrpas y Pwyllgor yw cefnogi\u2019r Comisiynydd, drwy adolygu pa mor gynhwysfawr yw\u2019r systemau sicrwydd a roddwyd ar waith i ddiwallu anghenion ei Swyddog Cyfrifyddu ac adolygu dibynadwyedd ac uniondeb y systemau hyn."}, {"text_idx": "#000006", "text": "Rhoi barn ar i ba raddau y caiff y Comisiynydd ei chefnogi i wneud penderfyniadau ac o ran cyflawni ei rhwymedigaethau fel Swyddog Cyfrifyddu (yn enwedig yng nghyswllt trefniadau Llywodraethu ac Adroddiadau Ariannol);\nRhoi cyngor ac arweiniad i\u2019r Comisiynydd ar y gwaith o gyflawni amcanion y sefydliad; ac\nCraffu ar gynnydd y Comisiynydd yn erbyn y broses o gyflawni\u2019r amcanion y cytunwyd arnynt."}, {"text_idx": "#000008", "text": "y prosesau strategol ar gyfer rheoli risg, rheolaeth a llywodraethu a\u2019r Datganiad Llywodraethu;\ny polisi\u0308au cyfrifyddu, y cyfrifon ac adroddiad blynyddol y sefydliad, gan gynnwys proses adolygu\u2019r cyfrifon cyn eu cyflwyno i\u2019w harchwilio, lefelau\u2019r gwallau a nodwyd, a llythyr sylwadau\u2019r Swyddog Cyfrifyddu at yr Archwilydd Cyffredinol;\ny gweithgarwch arfaethedig a chanlyniadau archwilio mewnol ac allanol;\ndigonolrwydd ymateb rheolwyr i faterion a nodwyd drwy\u2019r gwaith archwilio, gan gynnwys llythyr rheoli\u2019r archwilydd allanol;\nsicrwydd sy\u2019n ymwneud a\u0302 gofynion llywodraethu corfforaethol y sefydliad;\n(lle bo\u2019n briodol) cynigion ar gyfer tendro am wasanaethau Archwilio Mewnol neu ar gyfer prynu gwasanaethau nad ydynt yn cael eu harchwilio gan gontractwyr sy\u2019n darparu gwasanaethau archwilio;\npolisi\u0308au gwrth-dwyll a gwyngalchu arian a phrosesau chwythu\u2019r chwiban."}, {"text_idx": "#000009", "text": "Bydd y Pwyllgor hefyd yn adolygu ei effeithiolrwydd ei hun bob blwyddyn ac yn cyflwyno canlyniadau\u2019r adolygiad hwnnw i\u2019r Comisiynydd."}, {"text_idx": "#000015", "text": "Mae ei thaith bersonol dros y blynyddoedd diwethaf fel gofalwraig dros aelod o\u2019i theulu sy\u2019n byw gyda hi, sydd a\u0302 chlefyd Alzheimer\u2019s, wedi arwain ati\u2019n bod yn eiriolwr ar gyfer pobl hy\u0302n a gofalwyr. Mae Claire yn frwdfrydig am wneud gwahaniaeth ar gyfer pobl hy\u0302n a defnyddio ei phrofiad fel aelod o\u2019r Pwyllgor Sicrwydd Archwilio a Risg gyda Chomisiynydd Pobl Hy\u0302n Cymru."}, {"text_idx": "#000016", "text": "Mae Julia wedi gweithio yn y sector cyllid cyhoeddus ers 35 mlynedd \u2013 yn gyntaf fel archwilydd allanol am 20 mlynedd, cyn symud i faes cyfrifyddu yn y sector cyhoeddus."}, {"text_idx": "#000017", "text": "Ar o\u0302l cwblhau gradd BA (Anrh) mewn Gweinyddu Cyhoeddus yn 1983, ymunodd a\u0302\u2019r Swyddfa Archwilio Genedlaethol yn Llundain fel rhan o gynllun hyfforddiant i raddedigion y Swyddfa, lle bu\u2019n astudio tuag at fod yn aelod o\u2019r Sefydliad Siartredig Cyllid Cyhoeddus a Chyfrifyddiaeth. Cafodd gymhwyster CIPFA yn 1987, ar o\u0302l symud i swyddfeydd y Swyddfa Archwilio Genedlaethol yng Nghymru. Yn ystod y cyfnod hwnnw, roedd yn ymwneud ag archwilio cyfrifon ariannol yn bennaf."}, {"text_idx": "#000018", "text": "Cafodd Julia ei phenodi\u2019n Ddirprwy Brif Weithredwr (Cyllid, Persone\u0301l a Gwasanaethau Corfforaethol) Cyngor Addysgu Cyffredinol Cymru (CyngACC) ym mis Ionawr 2014, lle bu\u2019n gyfrifol am adrodd, monitro a chynllunio ariannol; rheoli ariannol; archwilio; yr holl faterion AD gan gynnwys datblygu polisi\u0308au AD, hyfforddi a datblygu staff, yn ogystal a\u0302 llety a materion cysylltiedig. Fel rhan o\u2019r Uwch Di\u0302m Rheoli, roedd hefyd yn gyfrifol am reolaeth strategol y Cyngor. Cafodd CyngACC ei ailstrwythuro a chafodd ei ailenwi\u2019n Gyngor y Gweithlu Addysg ym mis Ebrill 2015. Fe wnaeth Julia barhau yn ei swydd fel Dirprwy Brif Weithredwr (Cyllid, AD a Gwasanaethau Corfforaethol) nes iddi ymddeol o\u2019r swydd honno ym mis Rhagfyr 2018."}, {"text_idx": "#000019", "text": "Mae Chris yn gyfrifydd CIPFA cymwysedig gyda thros ddeng mlynedd ar hugain o brofiad mewn llywodraeth leol a llywodraeth ganolog, a hefyd yn y sectorau addysg ac elusennol. Mae hyn wedi cynnwys gweithio yng Ngogledd a Chanolbarth Cymru ers blynyddoedd lawer, a threulio rhywfaint o amser yn gweithio dramor, gan gynnwys gweithio i elusen cymorth ryngwladol."}, {"text_idx": "#000020", "text": "Mae gan Chris brofiad sylweddol mewn gwaith archwilio, ar o\u0302l bod yn Brif Archwilydd Mewnol i dri sefydliad mawr. Mae hefyd wedi cael profiad ymarferol sylweddol ym maes rheoli ariannol, ar o\u0302l bod yn Gyfarwyddwr Cyllid i ddau sefydliad arall. Ei ro\u0302l ddiweddaraf yw Cyfarwyddwr Cyllid ac Ysgrifennydd Cwmni ar gyfer elusen ranbarthol sy\u2019n gweithio i fynd i\u2019r afael a\u0302 digartrefedd ymysg pobl ifanc."}, {"text_idx": "#000023", "text": "Fe gafodd wybodaeth am y problemau sy\u2019n wynebu pobl hy\u0302n trwy weithio mewn adrannau gwasanaethau cymdeithasol ac fel Aelod Bwrdd ar gyfer Sefydliad Elusennol yn y sector gofal pobl hy\u0302n. Yn ychwanegol i hyn, mae ganddo sawl blwyddyn o brofiad fel Cyfarwyddwr Anweithredol, gan gynnwys bod yn Gadeirydd y Gymdeithas Dai Two Rivers yn Swydd Gaerloyw lle\u2019r oedd gwasanaethau ar gyfer pobl hyn yn prif flaenoriaeth."}]